Na temelju članka 3. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10), članka 30. Statuta Općine Sveti Ivan Žabno („Službeni glasnik Koprivničko – križevačke županije“ broj 10/13), Općinsko vijeće Općine Sveti Ivan Žabno na 21. sjednici održanoj 14. rujna 2016. donijelo je

 **ODLUKU**

**o izmjeni Odluke o plaći i drugim materijalnim pravima općinskog načelnika i**

 **zamjenika općinskog načelnika Općine Sveti Ivan Žabno**

Članak 1.

U Odluci o plaći i drugim materijalnim pravima općinskog načelnika i zamjenika općinskog načelnika Općine Sveti Ivan Žabno ( „Službeni glasnik Koprivničko-križevačke županije“ broj 7/10) (u daljnjem tekstu: Odluka) članak 5. mijenja se i glasi:

„Za vrijeme profesionalnog obavljanja dužnosti, dužnosnici ostvaruju pravo na plaću i druga prava iz rada, a vrijeme obavljanja dužnosti uračunava im se u staž osiguranja.

Ostvarivanje prava iz rada iz stavka 1. ovoga članka odnosi se na prava iz mirovinskog i zdravstvenog osiguranja, te pravo na naknadu stvarnih materijalnih troškova nastalih u vezi s profesionalnim obnašanjem dužnosti.“

 Članak 2.

Ova Odluka stupa na snagu osmog dana od dana objave u “Službenom glasniku Koprivničko-križevačke županije”.

OPĆINSKO VIJEĆE OPĆINE SVETI IVAN ŽABNO

KLASA: 120-01/16-01/01

URBROJ:2137/19-02/1-16-1

Sveti Ivan Žabno, 14. rujna 2016.

 POTPREDSJEDNIK:

 Vladimir Kobal